Pterobothris

Pterobothris er en slekt av biller som hører til familien praktbiller (Buprestidae). Disse billene utvikler seg i død ved.

Utseende 
Middelsstore, avlange og noe flate praktbiller, svarte med gule eller oransje tegninger på dekkvingene. Oversiden er grovt punktert og noe ujevn, halvblank. Hodet er temmelig bredt, vanligvis nesten så bredt som brystskjoldet (pronotum) og antennene er trådformede og forholdsvis korte, vanligvis omtrent så lange som hodets bredde. Fasettøynene er høyere enn brede. Brystskjoldet (pronotum) er bredere enn langt, gjerne bredest rundt midten, tilsmalnet framover, med et par uregelmessige, opphøyde lengdekjøler. Dekkvingene er avlange, bakerst innsevret til en kort "stjert".

Levevis 
Larvene utvikler seg i død ved av sørbøk-slekten (Nothofagus).

Utbredelse 
Slekten er utbredt i Chile.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Buprestinae Leach, 1815
 Stammen Pterobothrini Volkovitsh, 2001
 Slekten Pterobothris Fairmaire & Germain, 1858
 Pterobothris barrigae Moore, 2005
 Pterobothris corrosus Fairmaire & Germain, 1858

Kilder 
 T. Moore (2005) Pterobothris barrigai sp. nov., a new buprestid for Chile (Coleoptera:Buprestidae). Revista Chilena de Entomologia 31: 55-68.

Eksterne lenker 
 Bilder av Pterobothris barrigae
 Bilder av Pterobothris corrosus
 

Praktbiller
Biller formelt beskrevet i 1858
Dyr formelt beskrevet av Léon Marc Herminie Fairmaire
Dyr formelt beskrevet av Philibert Germain
Chiles insekter